钦定古今图书集成/理学汇编/文学典/第118卷 > 钦楫
## 钦定古今图书集成/理学汇编/文学典/第118卷 > 钦楫

按《苏州府志》：“楫字远犹，吴县人。四岁能诵《诗》，既长，洞
达六经，得《仪礼》古注，穷探之。以注疏多不合经文，乃
旁搜汉以来诸儒，考核训诂，汇辑裁正之，作图解。少
学画于刘原起，高古有宋元遗意。以画力食，他馈遗
不受。天资狷介，喜与人言忠孝事，终身不娶。常闻妇
人声，必引避他所。久居僧寮，不近市宅。其违绝人情”
如此。然友爱诸弟少邻幼遭寇乱，携负逃匿，不惜身
命。比全活，以其学授之。年六十一病数日，梦为友生
布席讲《礼》，寤以告诸弟，言终而卒。

===缪慧超===按《苏州府志》：“慧超，字子上，吴县人。参政国维再从子
也。少丧父，事母甚孝。家贫，好读书。明天启时，吴令某
因感国维德，以超名，荐之学使者。临试，托病不入，人
以此高之。为文好用左，国试辄不利，弃举子业，专心
于诗。崇祯壬午，昆山方某为广东电白知县，其妇翁，
超之世父也。方某邀妇翁父子及超同之官。后值王”
师定两广，超从方某匿电白山中，多吟咏记述。“世父
客死，子从间道先归，超于盗贼充斥中，扶其槥以归，
人以此义之。”与方某周旋患难间，赀财相托，不差铢
黍，人益叹服。超亦稍有归橐，不治生产，日夕召故人
饮酒，不数月金尽，贫如故。诗法景陵。后入唐，人每以
孟东野、贾阆仙自许。性好山水，晚年隐于邓尉，每岁
游洞庭诸山，俱有“纪游作。”其所著诗文曰《蜗庐集》，行
于世。